**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.1

 2023.gada 17.janvārī

Sēde sasaukta plkst. 15.00

Sēdi atklāj plkst. 15.03

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Jānis Bakmanis.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Kristaps Močāns, Jānis Remess, Ziedonis Rubezis, Regīna Tamane.

**Sēdē piedalās:** Agnese Smalkā-France, Agris Blumers, Aiga Briede, Laila Ulmane, Andris Garklāvs, Antra Paegle, Artis Ārgalis , Ausma Eglīte, Beāte Kožina, Inga Neimane, Dace Tauriņa (dace.taurina@aloja.lv), Dagnis Straubergs, Diāna Zaļupe, Dzintra Dzene, Elēna Silāja, Evija Keisele, A.A. (gimnazija@limbazunovads.lv), Ģirts Ieleja, Gita Kārnupe, Gunita Gulbe, Hedviga Inese Podziņa, Ieva Mahte, Ieva Skuja, Ilga Tiesnese, Ilona Jēkabsone, Ilze Kapmale, Ilze Millere, Ilze Ozoliņa, Ina Sīle, Ina Šternfelde, Ināra Lazdiņa, Ineta Laizāne, Iveta Beļauniece, Iveta Pēkšēna, Izita Kļaviņa, Jana Lāce, Juris Graudiņš, Kārlis Irmejs, Katrīna Žibala, Auseklītis (kristinelielmane@inbox.lv), Kristīne Zaķe, Iveta Depere-Ābele, Lāsma Liepiņa, Liene Berga, Liene (liene.cecina@limbazunovads.lv), Ilze Žūriņa-Davidčuka, Linda Helēna Griškoite, Māris Beļaunieks, Mārīte Jankovska, Mārīte Saulīte, Marta Dance, Pārsla Dzērve, Inga Indriksone, Raimonds Straume, Raivis Galītis, Ieva Zilvere, Sandra Upīte, Sanita Strauberga, Santa Čingule, Sigita Upmale, Sintija Zute, Skaidrīte Mitrevica – Galīte, Sporta skola 2 (solveiga.varava@limbazunovads.lv), Solvita Kukanovska, Gunita Bisniece, Aiga Baslika, Vaira Ābele, Viktors Zujevs, Agrita Graudiņa, Aira Lapkovska, Ziedīte (ziedie.jirgensone@aloja.lv).

**Darba kārtība:**

1. Par darba kārtību.
2. Par Limbažu novada izglītības stratēģijas 2023.-2027.gadam apstiprināšanu.
3. Par Lādezera pamatskolas nolikuma apstiprināšanu.
4. Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam.
5. Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā.
6. Par grozījumiem Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts".
7. (papildu d.k. jaut.) Par Izglītības, kultūras un sporta jautājumu pastāvīgās komitejas priekšsēdētāja vietnieka ievēlēšanu.
8. Informācijas.

**1.**

**Par darba kārtību**

Ziņo Jānis Bakmanis

Iepazinusies ar Izglītības, kultūras un sporta jautājumu komitejas priekšsēdētāja Jāņa Bakmaņa priekšlikumu 2. darba kārtības jautājumu “Par Limbažu novada izglītības stratēģijas 2023.-2027.gadam apstiprināšanu” pārcelt kā septīto un apstiprināt sēdes darba kārtību, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Lādezera pamatskolas nolikuma apstiprināšanu.
3. Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam.
4. Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā.
5. Par grozījumiem Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts".
6. Par Izglītības, kultūras un sporta jautājumu pastāvīgās komitejas priekšsēdētāja vietnieka ievēlēšanu.
7. Par Limbažu novada izglītības stratēģijas 2023.-2027.gadam apstiprināšanu.
8. Informācijas.

**2.**

**Par Lādezera pamatskolas nolikuma apstiprināšanu**

Ziņo Agnese Smalkā-France

Izglītības iestādes darbības tiesiskais pamats ir normatīvie akti, tai skaitā iestādes nolikums, un Limbažu novada pašvaldība kā izglītības iestādes dibinātāja un tās lēmējvara - Limbažu novada domei, lemj par izglītības iestādes nolikuma apstiprināšanu. Ar Limbažu novada pašvaldības domes 2021.gada 28.oktobra saistošo noteikumu Nr.14 “Limbažu novada pašvaldības nolikums” 6.2. punktu ir izveidota Limbažu novada pašvaldības iestāde Limbažu novada Izglītības pārvalde, kuras pakļautībā ir Limbažu novada pašvaldības izglītības iestādes, tai skaitā Lādezera pamatskola.

Saskaņā ar Pašvaldību likuma 4.panta pirmās daļas 4.punktu, pašvaldībai ir šāda autonomā funkcija: [..] gādāt par iedzīvotāju izglītību.

Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Vispārējās izglītības likuma 9.panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24.panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Pamatojoties uz Pašvaldību likuma 3.panta otrās daļas 1.punktu, 4.panta pirmās daļas 4.punktu, 50.panta pirmo daļu, Valsts pārvaldes iekārtas likuma 73.panta pirmās daļas 1.punktu, Izglītības likuma 22.panta pirmo daļu, 28.pantu, Vispārējās izglītības likuma 9.panta otro daļu, Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, Limbažu novada pašvaldības domes 2021.gada 28.oktobra saistošo noteikumu Nr.14 “Limbažu novada pašvaldības nolikums” 6.2. punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības izglītības iestādes Lādezera pamatskolas nolikumu jaunā redakcijā (pielikumā).
2. Atzīt par spēku zaudējušu nolikumu “Lādezera pamatskolas nolikums” (apstiprināts ar Limbažu novada domes 26.04.2018. sēdes lēmumu (protokols Nr.8, 53.§)).
3. Uzdot Lādezera pamatskolas direktorei Anitai Pacerei-Padanei veikt Valsts izglītības informācijas sistēmā lēmuma lemjošās daļas 1.punktā apstiprinātā nolikuma aktualizāciju.
4. Limbažu novada Izglītības pārvaldes vadītājai S. Upmalei veikt lēmuma izpildes kontroli.
5. Lēmuma projektu virzīt izskatīšanai Limbažu novada domes sēdē.

**3.**

**Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam**

Ziņo Sigita Upmale

Iepazinusies ar Limbažu novada Izglītības pārvaldes vadītājas S. Upmales informāciju par valsts mērķdotāciju Limbažu novada pašvaldības pirmsskolas, pamata, vispārējās vidējās, interešu un speciālās izglītības iestādēm laika periodam no 2023. gada 1. janvāra līdz 2023. gada 31. augustam, pamatojoties uz Ministru kabineta 23.12.2022. rīkojumu Nr. 866 “Par valsts pagaidu budžetu”, Ministru kabineta 2022.gada 21.jūnija noteikumiem Nr.376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016.gada 5.jūlija noteikumiem Nr.445 „Pedagogu darba samaksas noteikumi”, Ministru kabineta 2016.gada 15.jūlija noteikumiem Nr.477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”, Pašvaldību likuma 4.panta pirmās daļas 4.punktu, 10.panta pirmās daļas 21.punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt valsts mērķdotāciju bērnu no piecu gadu vecuma, pamata un vispārējās vidējās, interešu izglītības un Limbažu novada speciālās pamatskolas pedagogu darba samaksai un valsts sociālās apdrošināšanasobligātajām iemaksām laika periodam no 2023. gada 1. janvāra līdz 2023. gada 31. augustam (1., 2., 3., 4.pielikumā).
2. Atbildīgo par lēmuma izpildi noteikt Limbažu novada Izglītības pārvaldes vadītāju S. Upmali.
3. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
4. Lēmuma projektu virzīt izskatīšanai Finanšu komitejā un Limbažu novada ārkārtas domes sēdē.

**4.**

**Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā**

Ziņo Sigita Upmale

Iepazinusies ar Limbažu novada Izglītības pārvaldes vadītājas S. Upmales informāciju par pašvaldības finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā, pamatojoties uz Ministru kabineta 23.12.2022. rīkojumu Nr. 866 “Par valsts pagaidu budžetu”, Limbažu novada domes 2022.gada 3.oktobra iekšējiem noteikumiem Nr. 27 „Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, Pašvaldību likuma 4.panta pirmās daļas 4.punktu, likuma „Par pašvaldību budžetiem” 30. pantu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības pirmsskolas izglītības iestādēs, pamatskolu pirmsskolas grupās, pamata, vispārējās vidējās izglītības iestādēs, interešu izglītības programmām Limbažu novada pašvaldības izglītības iestādēs, profesionālās ievirzes izglītības iestādēs un izglītības atbalsta iestādē 2023. gadā (1., 2., 3., 4., 5.pielikumā).
2. Finansējumu pedagogu algu izmaiņām ar 2023. gada 1. septembri, pamatojoties uz ekonomistu aprēķiniem, 979377,00 EUR (tai skaitā EUR 219864,00 valsts sociālās apdrošināšanas obligātajām iemaksām) apmērā, ieplānot Izglītības pārvaldes 2023. gada budžetā.
3. Atbildīgo par lēmuma izpildi noteikt Limbažu novada Izglītības pārvaldes vadītāju Sigitu Upmali.
4. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
5. Līdz domes sēdei precizēt 4.pielikumu un lēmuma projektu virzīt izskatīšanai Limbažu novada domes sēdē.

**5.**

**Par grozījumiem** **Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts"**

Ziņo Evija Keisele, debatēs piedalās Regīna Tamane, Skaidrīte Mitrevica-Galīte

Pamatojoties uz apstiprināto valsts mērķdotāciju pašvaldību finansēto māksliniecisko kolektīvu vadītājiem un aktualizēto darbojošos kolektīvu sarakstu, izdarīt izmaiņas Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts". Mērķdotāciju zaudē kolektīvu, kas nav piedalījušies noteiktajos Dziesmusvētku starp pasākumos, vadītāji - Tautas mūzikas instrumentu ansambļa „Kokle” vadītājs, kapelas „Labi, ka tā” vadītājs, tautas mūzikas kapelas “Ieviņas” vadītājs. Kā arī atsevišķi kolektīvi beiguši savu pastāvēšanu - jauniešu deju kolektīvs “Prieks”, vidējās paaudzes deju kolektīvs „Lādezers” vadītājs. Savukārt senioru deju kolektīva “Raduraksti” vadītāja atalgojuma mērķdotācija piešķirta no jauna.

Pamatojoties uz Pašvaldību likuma 4.panta pirmās daļas 5.punktu, 10.panta pirmās daļas 21.punktu, 20.panta trešo daļu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Grozīt Limbažu novada domes 27.01.2022. sēdes lēmumu Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts", izsakot to jaunā redakcijā (pielikumā).
2. Noteikt atbildīgos par lēmuma izpildi kultūras iestāžu vadītājus.
3. Kontroli par lēmuma izpildi uzdot Limbažu novada Kultūras pārvaldes vadītājai.
4. Lēmuma projektu virzīt izskatīšanai Limbažu novada domes sēdē.

**6.**

**Par Izglītības, kultūras un sporta jautājumu pastāvīgās komitejas priekšsēdētāja vietnieka ievēlēšanu**

Ziņo Jānis Bakmanis, debatēs piedalās Regīna Tamane, Ziedonis Rubezis, Kristaps Močāns

Atbilstoši Pašvaldību likuma 40. panta pirmajā un ceturtajā daļā iekļautajiem nosacījumiem, komitejas priekšsēdētājam var būt vietnieks, kurš aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus. Komitejas priekšsēdētāja vietnieku no savu locekļu vidus ievēlē, kā arī atbrīvo no pienākumu pildīšanas attiecīgā komiteja. Kandidāts ir ievēlēts, ja par to nobalso vairāk nekā puse klātesošo domes deputātu.

Ņemot vērā, ka par Izglītības, kultūras un sporta jautājumu pastāvīgās komitejas priekšsēdētāja vietnieku bija ievēlēt deputāts Edžus Arums, kurš nolicis deputāta pilnvaras, nepieciešams ievēlēt citu komitejas priekšsēdētāja vietnieku.

Deputāts Jānis Bakmanis kā kandidātu Izglītības, kultūras un sporta jautājumu pastāvīgās komitejas priekšsēdētāja vietnieka amatam izvirza deputātu Kristapu Močānu. Deputāte Regīna Tamane kā kandidātu Izglītības, kultūras un sporta jautājumu pastāvīgās komitejas priekšsēdētāja vietnieka amatam izvirza deputātu Ziedoni Rubezi. Deputāts Ziedonis Rubezis atsauc savu kandidatūru.

Pamatojoties uz Pašvaldību likuma 40.panta pirmo un ceturto daļu, **atklāti balsojot: PAR** – 3 deputāti (Jānis Bakmanis, Jānis Remess, Ziedonis Rubezis), **PRET –** nav, **ATTURAS –** deputāte Regīna Tamane, balsojumā nepiedalās deputāts Kristaps Močāns, komiteja **NOLEMJ:**

Par Izglītības, kultūras un sporta jautājumu pastāvīgās komitejas priekšsēdētāja vietnieku ievēlēt deputātu Kristapu Močānu.

**7.**

**Par Limbažu novada izglītības stratēģijas 2023.-2027.gadam apstiprināšanu**

Ziņo Sigita Upmale, debatēs piedalās Ziedonis Rubezis, Regīna Tamane, Jānis Bakmanis, Dagnis Straubergs, Agnese Smalkā-France, Jānis Remess, Māris Beļaunieks

Komiteja ir iepazinusies ar sagatavoto lēmuma projektu:

“Novērtējot izglītības lomu Limbažu novada cilvēkresursu attīstībā, kā arī ņemot vērā nacionālā līmenī definētās prioritātes izglītības nozarē un Izglītības likumā noteikto, ka pašvaldība ir atbildīga par izglītības attīstības stratēģijas izstrādi, Limbažu novada dome 2022. gada 25. augustā pieņēma lēmumu Nr.871 (prot. Nr.12, 77.) izveidot darba grupu Limbažu novada izglītības stratēģijas izstrādei 2023.-2027.gadam.

Pašvaldību likuma 10.panta pirmās daļas 3.punkts nosaka, ka dome ir tiesīga izlemt ikvienu pašvaldības kompetences jautājumu, turklāt tikai dome var apstiprināt pašvaldības plānošanas dokumentus, turklāt tā paša panta 21.punkts nosaka, ka tikai dome var pieņemt lēmumus citos normatīvajos aktos paredzētajos gadījumos. Attīstības plānošanas sistēmas likuma 4.pants nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, likuma 6.panta pirmā daļu nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, likuma 6.panta otrā daļa nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, tā paša likuma 10.pants nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts. Izglītības likuma 17. panta trešās daļas 1.prim punkts nosaka, ka pašvaldība saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā izglītības attīstības stratēģiju. Pamatojoties uz iepriekš minēto, kā arī saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kurā paredzēts, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, kā arī Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6.punktu, kas nosaka kādos attīstības plānošanas procesa posmos ir iespējama sabiedrības līdzdalība, 7.punktu, kas nosaka kādos veidos sabiedrības pārstāvji var līdzdarboties attīstības plānošanā, 13.punktu, kas nosaka, ka atbildīgā amatpersona sagatavo un publicē institūcijas mājaslapā sadaļā "Sabiedrības līdzdalība" paziņojumu par līdzdalības procesu ne vēlāk kā 14 dienas pirms attīstības plānošanas dokumenta projekta iesniegšanas lēmējinstitūcijā lēmuma pieņemšanai, ja normatīvajos aktos nav noteikts cits termiņš, atbilstoši normatīvajiem aktiem par kārtību, kādā iestādes ievieto informāciju internetā, kā arī, izvērtējot nepieciešamību, izplata to citos sabiedrībai pieejamos veidos, lai iespējami labāk sasniegtu mērķauditoriju, 17.punktu, kas nosaka, ka iesniedzot attīstības plānošanas dokumenta projektu lēmējinstitūcijā lēmuma pieņemšanai atbilstoši normatīvajiem aktiem par attīstības plānošanu un attiecīgo institūciju iekšējo kārtību un darbību, tam pievieno plānošanas procesā izteiktos sabiedrības pārstāvju viedokļus atbilstoši šo noteikumu 2.pielikumam un publicē tos institūcijas mājaslapā sadaļā "Sabiedrības līdzdalība", ir izstrādāta Limbažu novada izglītības stratēģija (2023.-2027.gadam). Stratēģija ir pirmais izglītības nozares attīstības plānošanas dokuments, kurš izstrādāts pēc administratīvi teritoriālās reformas, kuras rezultātā tika apvienots Alojas, Limbažu un Salacgrīvas novads. Tas ir pašvaldības līmeņa vidēja termiņa izglītības nozares attīstības plānošanas dokuments, kurā tiek sniegts konspektīvs ieskats esošās situācijas raksturojumā, ilustrēts izglītības nozares attīstības politikas plānošanas konteksts nacionālā un reģionālā līmenī, noteikti līdz 2027. gadam īstenojamie rīcības virzieni, uzdevumi (rīcības un pasākumi) un sasniedzamie rezultāti, kā arī ieskicēti ilgtermiņa stratēģiskie uzstādījumi, ņemot vērā Limbažu novada ilgtspējīgas attīstības stratēģiju 2022.-2046. gadam.

Limbažu novada izglītības stratēģijas publiskā apspriešana norisinās no 2023.gada 11.janvāra līdz 24.janvārim.

Pamatojoties uz Pašvaldību likuma 10.panta pirmās daļas 3.punktu, 21.punktu, Izglītības likuma 17.panta trešās daļas 1. prim punktu, Attīstības plānošanas sistēmas likuma 4., 6.panta pirmo un otro daļu, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6., 7., 13., 17.punktu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Apstiprināt Limbažu novada izglītības stratēģiju 2023.-2027.gadam (pielikumā).
2. Atbildīgā par lēmuma izpildi ir Limbažu novada Izglītības pārvaldes vadītāja Sigita Upmale.
3. Lēmuma projektu virzīt izskatīšanai Limbažu novada domes 26.01.2023. sēdē.”

Deputāte Regīna Tamane izsaka viedokli, kavēlējās redzēt nākamo soli, kāds varētu izskatīties izglītības iestāžu tīkls. Sēdes vadītājs Jānis Bakmanis izsaka viedokli, ka nav gatavs stratēģiju virzīt uz domes sēdi, bet pieņemt dokumentu zināšanai, un vienoties uz maija komitejas sēdi, kurā par katru skolu ir izstrādāts attīstības plāns un ir saprotams ilgtermiņā šis tīkls, jo ir vajadzīgs dokuments, kas dod pārliecību katrai mācību iestādei ilgtermiņā, kā tā strādās, kas ar mācību iestādi notiks, cik tā izmaksās. Deputāts Ziedonis Rubezis izsaka viedokli, ja balstoties uz šo stratēģiju sekos nākošais dokuments, tad atbalsta virzīt stratēģiju. Domes priekšsēdētājs Dagnis Straubergs lūdz skaidrot publiskās apspriešanas un lēmuma pieņemšanas procedūru. Jānis Bakmanis izsaka priekšlikumu izglītības stratēģiju skatīties kopumā ar sporta, kultūras un uzņēmējdarbības stratēģijām. Regīna Tamane ierosina atlikt jautājuma izskatīšanu par mēnesi. Deputāts Jānis Remess ierosina jautājumu virzīt uz domes sēdi un aicina skolu direktoriem, ja ir pretenzijas, tās teikt. Regīna Tamane ierosina jautājumu virzīt uz domes sēdi. Ziedonis Rubezis ierosina jautājumu virzīt uz domes sēdi.

Iepazinusies ar viedokļiem, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

neapstiprināt Limbažu novada izglītības stratēģiju 2023.-2027.gadam, bet lēmuma projektu virzīt izskatīšanai Limbažu novada domes 26.01.2023. sēdē.

**8.**

**Informācijas**

Limbažu novada Kultūras pārvaldes vadītāja Evija Keisele informē:

- par pasākumiem janvārī saistībā ar “Limbaži 800”;

- domes sēdē deputāti tiks informēti par “Limbaži 800” darba grupas darbību;

- šodien ir publicēta kultūras stratēģijas aptauja anketa;

- pie Visit Limbaži ir izveidota sadaļa “Limbažiem ir 800”, kurā var sekot līdzi notikumiem, kas ir saistīti ar Limbažu astoņsimtgades jubileju.

Sēdi slēdz plkst. 16.32

Sēdes vadītājs /paraksts/ J.Bakmanis

Sēdes protokoliste /paraksts/ D.Tauriņa